# Указания за разбъркване

- Не използвайте електроинструмента, захванат в стенд.

- Избягвайте разпръскване на материала. В противен случай може да се подхлъзнете и да загубите контрол над електроинструмента.

- Избягвайте продължителна работа на електроинструмента с ниска скорост на въртене. В противен случай електродвигателят на електроинструмента може да се прегрее.

За да освободите застопоряващия бутон (5), натиснете краткотрайно и отпуснете пусковия прекъсвач (6). С това се предотвратява неволно повторно включване на електроинструмента (опасност от нараняване).

Изборът на бъркалката зависи от разбърквания материал.

За материали с малък вискозитет, напр. дисперсионни бои, лакове, лепила, запълващи маси, циментови замазки използвайте бъркалка с лява посока на спиралата. При бъркалки с лява посока на спиралата разбъркваният материал се изтласква отгоре надолу. Бъркалката се изтласква нагоре. Така материали с малък вискозитет се разбъркват без пръскане.

За материали с голям вискозитет, напр. декоративни замазки, бетон, цимент, подови замазки, мазилка, епоксидна смола използвайте бъркалка с дясна посока на спиралата. При бъркалки с дясна посока на спиралата разбъркваният материал се изтласква отдолу нагоре. Бъркалката потъва в разбърквания материал. Така разбъркването на материали с голям вискозитет е оптимално.

По време на работа придвижвайте електроинструмента нагоре и надолу. След използване почиствайте бъркалката.

- Съхранявайте електроинструмента на сигурно място. Уверявайте се, че няма опасност да падне. В противен случай електроинструментът може да бъде повреден.