# Αλλαγή τσοκ (βλέπε εικόνα C)

- Βγάζετε το φις από την πρίζα πριν από οποια‌δήποτε εργασία στο ηλεκτρικό εργαλείο.

##

Το γραναζωτό τσοκ (1) είναι ασφαλισμένο από τυχόν ακούσιο λύσιμο από τον άξονα του δράπανου με μια βίδα ασφάλισης (10).

Ανοίξτε το γραναζωτό τσοκ (1) εντελώς και ξεβιδώστε τη βίδα ασφάλισης (10) προς τη φορά των δεικτών του ρολογιού. Προσέξτε, ότι η βίδα ασφάλισης έχει ένα αριστερόστροφο σπείρωμα.

Εάν η βίδα ασφάλισης (10) είναι μαγκωμένη, τοποθετήστε ένα κατσαβίδι πάνω στην κεφαλή της βίδας και λύστε τη βίδα ασφάλισης με ένα κτύπημα στη λαβή του κατσαβιδιού.

##

Για την αποσυναρμολόγηση του γραναζωτού τσοκ (1) τοποθετήστε ένα γερμανικό κλειδί (SW 17) στο παξιμάδι πάνω στον άξονα κίνησης.

Συγκρατήστε καλά το γραναζωτό τσοκ με το ένα χέρι και γυρίστε με το άλλο χέρι το γερμανικό κλειδί με φορά αντίθετη της ωρολογιακής, μέχρι το τσοκ να λυθεί από τον κώνο του άξονα.

##

- Διατηρείτε τον κώνο του άξονα και την τρύπα του τσοκ χωρίς λίπη και ρύπανση.

Για τη συναρμολόγηση του γραναζωτού τσοκ (1) γυρίστε το παξιμάδι πάνω στον άξονα κίνησης προς τη φορά των δεικτών του ρολογιού μέχρι τέρμα.

Τοποθετήστε το γραναζωτό τσοκ στον άξονα, χωρίς να ασκήσετε βία, μέχρι να στερεωθεί ασφαλώς.

Χτυπήστε με ένα λαστιχένιο σφυρί ελαφρά πάνω στη μετωπική πλευρά του γραναζωτού τσοκ (1), για να εξασφαλίσετε μια καλή προσαρμογή του γραναζωτού τσοκ. Προσέχετε, ώστε να μην προεξέχουν οι σιαγόνες του γραναζωτού τσοκ, επειδή διαφορετικά μπορεί να υποστεί ζημιά.

##

Βιδώστε τη βίδα ασφαλείας (10) ενάντια στη φορά των δεικτών του ρολογιού στο ανοιχτό γραναζωτό τσοκ. Χρησιμοποιείτε κάθε φορά μια νέα βίδα ασφαλείας, επειδή στο σπείρωμά της υπάρχει μια κόλλα ασφαλείας, η οποία σε περίπτωση πολλαπλής χρήσης χάνει την αποτελεσματικότητά της.