# Navodila za mešanje

- Električnega orodja ne uporabljajte v stojalu.

- Preprečite škropljenje mešalnega materiala. Lahko bi spodrsnili in izgubili kontrolo nad električnim orodjem.

- Izogibajte se daljšemu delovanju električnega orodja z zmanjšanim številom vrtljajev. Drugače se lahko motor električnega orodja pregreje.

Za sprostitev blokirne tipke (5) na kratko pritisnite stikalo za vklop in izklop (6) in ga nato izpustite. Tako preprečite nenadzorovan ponovni zagon električnega orodja (nevarnost poškodb).

Izbira mešalne košarice je odvisna od materiala, ki ga želite mešati.

Za mešanje materialov z nizko viskoznostjo, kot so npr. disperzijske barve, laki, lepila, masa za zalivanje in tekoči cement, uporabite mešalno košarico z vrtenjem v levo. V mešalni košarici z vrtenjem v levo se material potiska od zgoraj navzdol. Mešalna košarica je potisnjena navzgor. Materiale z nizko viskoznostjo mešate brez brizganja.

Za mešanje materialov z visoko viskoznostjo, ko so npr. končni omet, beton, cement, estrih, polnila in epoksidna smola, uporabite mešalno košarico z vrtenjem v desno. V mešalni košarici z vrtenjem v desno se material potiska od spodaj navzgor. Mešalna košarica meša zmes. Materiali z visoko viskoznostjo se premešajo optimalno.

Med delom pomikajte električno orodje gor in dol. Mešalni koš po uporabi očistite.

- Električno orodje shranjujte na varnem mestu. Poskrbite za stabilno postavitev orodja. V nasprotnem primeru se lahko električno orodje poškoduje.