# Zamjena stezne glave (vidjeti sliku C)

- Prije svih radova na električnom alatu izvucite mrežni utikač iz utičnice.

##

Stezna glava s nazubljenim vijencem (1) je osigurana sigurnosnim vijkom (10) od nehotičnog otpuštanja bušnog vretena.

Do kraja otvorite steznu glavu s nazubljenim vijencem (1) i odvrnite sigurnosni vijak (10) u smjeru kazaljke na satu. Vodite računa da sigurnosni vijak ima lijevi navoj.

Ako sigurnosni vijak (10) čvrsto dosjeda, stavite odvijač na glavu vijka i otpustite sigurnosni vijak udarcem po ručki odvijača.

##

Za demontažu stezne glave s nazubljenim vijencem (1) stavite viličasti ključ (otvor ključa 17) na maticu na pogonskom vretenu.

Jednom rukom čvrsto držite steznu glavu s nazubljenim vijencem, a drugom rukom okrenite viličasti ključ u smjeru suprotnom od kazaljke na satu sve dok se stezna glava ne otpusti s konusa bušnog vretena.

##

- Na konusu bušnog vretena i otvoru stezne glave ne smije biti masnoće i prljavštine.

Za montažu stezne glave s nazubljenim vijencem (1) okrenite maticu na pogonskom vretenu do graničnika u smjeru kazaljke na satu.

Nataknite steznu glavu s nazubljenim vijencem bez uporabe sile na pogonsko vreteno sve dok čvrsto ne dosjedne.

Lagano udarajte gumenim čekićem po prednjoj strani stezne glave s nazubljenim vijencem (1) kako bi se osigurao siguran dosjed stezne glave s nazubljenim vijencem. Pritom pazite da ne strše stezne čeljusti stezne glave s nazubljenim vijencem kako se ne bi oštetila.

##

Sigurnosni vijak (10) uvrnite u otvorenu steznu glavu s nazubljenim vijencem u smjeru suprotnom od kazaljke na satu. Uvijek koristite novi sigurnosni vijak jer je na njegovom navoju nanesen sloj ljepila koje gubi svoju učinkovitost ako se koristi nekoliko puta.