# Араластыру бойынша жұмыс нұсқаулары

- Электр құралын станинада пайдаланбаңыз.

- Материалдың шашырауын болдырмаңыз. Әйтпесе тайғанап, электр құралын бақылау мүмкіндігінен айырылуыңыз мүмкін.

- Электр құралының төмен айналу жиілігімен ұзақ жұмыс істеуіне жол бермеңіз. Әйтпесе электр құралының қозғалтқышы қызып кетуі мүмкін.

Реттеу түймесін (5) босату үшін ажыратқышты (6) қысқаша басып, содан кейін жіберіңіз. Осылайша электр құралының абайсыз іске қосылуына (жарақат алу қаупіне) жол берілмейді.

Араластырғыш қондырма қоспаға байланысты таңдалады.

Жабысқақтығы төмен қоспаларға арналған, мысалы, дисперсиялық бояулар, лак, желім, сүрткіш, цемент шламы үшін сол жақ спиральді араластырғыш қондырманы пайдаланыңыз. Сол жақ спиральді араластырғыш қондырманың көмегімен материал үстінен астына қарай беріледі. Араластырғыш қондырма жоғары қарай итеріледі. Жабысқақтығы төмен қоспа шашырандысыз араластырылады.

Сылақ, бетон, цемент, гипс, шпатлевка, эпоксидтік шайыр сияқты жабысқақтығы жоғары қоспалар үшін оң жақ спиральді араластырғыш қондырманы пайдаланыңыз. Оң жақ спиральді араластырғыш қондырманың көмегімен материал астынан жоғары қарай беріледі. Араластырғыш қондырма қоспаға кіргізіледі. Жабысқақтығы жоғары қоспа оңтайлы түрде араластырылады.

Жұмыс кезінде электр құралын көтеріп түсіріңіз. Пайдаланғаннан кейін араластырғыш қондырманы тазалаңыз.

- Электр құралын қауіпсіз жерде сақтаңыз. Оның аударылмайтынына көз жеткізіңіз. Әйтпесе электр құралына зақым келуі мүмкін.