# Instrucţiuni de lucru pentru malaxare

- Nu folosi scula electrică pe un stativ.

- Evită împroşcarea materialului de malaxat. În caz contrar, poţi aluneca din cauza acestuia şi pierde controlul asupra sculei electrice.

- Evită utilizarea sculei electrice în regim de lucru continuu cu turaţie redusă. În caz contrar, motorul sculei electrice s-ar putea supraîncălzi.

Pentru a elibera tasta de fixare (5), apasă scurt comutatorul de pornire/oprire (6), iar apoi eliberează-l. Astfel vei evita repornirea involuntară a sculei electrice (pericol de rănire).

Alegerea paletei de malaxare depinde de materialul de malaxat.

Pentru materiale de malaxat cu vâscozitate scăzută, precum vopselele de dispersie, lacurile, adezivii, masele de turnare sau laptele de ciment, utilizează o paletă de malaxare cu elice pe stânga. În paleta de malaxare cu elicea pe stânga materialul este transportat de sus în jos. Paleta de malaxare este împinsă în sus. Materialele de malaxat cu vâscozitate scăzută sunt amestecate cu un grad redus de împroşcare.

Pentru materialele de malaxat cu vâscozitate mare, precum tencuiala predozată, betonul, cimentul, şapa, materialul de şpăcluire, răşinile epoxidice, utilizează o paletă de malaxare cu elice pe dreapta. În paleta de malaxare cu elicea pe dreapta, materialul este transportat de jos în sus. Paleta de malaxare pătrunde în materialul de malaxat. Materialele de malaxat cu vâscozitate mare sunt amestecate optim.

Deplasează scula electrică în sus şi în jos în timp lucrului. Curăţă paleta de malaxare după utilizare.

- Depozitează scula electrică într-un loc sigur. Ai grijă ca aceasta să nu se poată răsturna. În caz contrar, scula electrică se poate deteriora.