# Griebtuvo keitimas (žr. C pav.)

- Prieš atliekant bet kokius elektrinio įrankio reguliavimo ar priežiūros darbus reikia ištraukti kištuką iš elektros tinklo lizdo.

##

Kad vainikinis griebtuvas (1) netikėtai nenukristų nuo gręžimo suklio, jis yra su apsauginiu varžtu (10).

Visiškai atidarykite vainikinį griebtuvą (1) ir išsukite apsauginį varžtą (10), sukdami jį pagal laikrodžio rodyklę. Atkreipkite dėmesį, kad apsauginis varžtas yra su kairiniu sriegiu.

Jei apsauginis varžtas (10) tvirtai įsuktas, į varžto galvutę įstatykite atsuktuvą, o apsauginį varžtą atlaisvinkite stuktelėję į atsuktuvo rankeną.

##

Norėdami išmontuoti vainikinį griebtuvą (1), ant veržlės, esančios ant suklio, uždėkite veržliaraktį (rakto plotis 17).

Viena ranka tvirtai laikykite vainikinį griebtuvą, o kita ranka sukite veržliaraktį prieš laikrodžio rodyklę, kol griebtuvas atsilaisvins nuo gręžimo suklio kūgio.

##

- Saugokite gręžimo suklio kūgį ir griebtuvo kiaurymę nuo tepalų ir nešvarumų.

Norėdami įstatyti vainikinį griebtuvą (1), sukite veržlę, esančią ant suklio, pagal laikrodžio rodyklę iki atramos.

Nenaudodami jėgos stumkite vainikinį griebtuvą ant suklio, kol jis tvirtai įsistatys.

Guminiu plaktuku atsargiai pastuksenkite į vainikinio griebtuvo (1) priekinę pusę, kad vainikinis griebtuvas tikrai tvirtai įsistatytų. Stebėkite, kad vainikinio griebtuvo užveržiamieji kumšteliai nebūtų išlindę ir jų nepažeistumėte.

##

Apsauginį varžtą (10) prieš laikrodžio rodyklę sukite į atvirą vainikinį griebtuvą. Kiekvieną kartą naudokite naują apsauginį varžtą, nes jo sriegis yra pateptas lipnia apsaugine mase, kuri po kelių naudojimų praranda savo poveikį.