# Zamenjava vpenjalne glave (glejte sliko C)

- Pred začetkom kakršnih koli del na električ‌nem orodju izvlecite omrežni vtič iz vtičnice.

##

Vpenjalno glavo z zobatim vencem (1) lahko proti nenamernemu odvijanju z vrtalnega vretena zavarujete z varovalnim vijakom (10).

Do konca odprite vpenjalno glavo z zobatim vencem (1) in odvijte varovalni vijak (10) v desno. Bodite pozorni na to, da ima varovalni vijak levi navoj.

Če se je varovalni vijak (10) zaskočil, na glavo vijaka postavite izvijač in odstranite vijak z udarcem na ročaj izvijača.

##

Za demontažo vpenjalne glave z zobatim vencem (1) namestite viličasti ključ (velikost 17) na matico pogonskega vretena.

Z eno roko trdno držite vpenjalno glavo z zobatim vencem, z drugo roko pa obračajte viličasti ključ v levo, dokler se vpenjalna glava ne loči od stožca vrtalnega vretena.

##

- Poskrbite, da bosta konus vrtalnega vretena in odprtina vpenjalne glave vedno čista in brez masti.

Za montažo vpenjalne glave z zobatim vencem (1) do konca obrnite matico na pogonskem vretenu v desno.

Brez uporabe sile namestite vpenjalno glavo z zobatim vencem na pogonsko vreteno, da trdno nasede.

Z gumijastim kladivom rahlo udarite na čelno stran vpenjalne glave z zobatim vencem (1), kar bo zagotovilo varno nasedanje vpenjalne glave z zobatim vencem. Pri tem pazite, da vpenjalne čeljusti vpenjalne glave z zobatim vencem ne bodo gledale ven, ker se lahko poškodujejo.

##

Z vrtenjem v levo privijte varovalni vijak (10) v odprto vpenjalno glavo z zobatim vencem. Vsakič uporabite nov varovalni vijak, saj so navoji vijakov premazani z zaščitno lepljivo snovjo, ki v primeru večkratne uporabe ni več učinkovita.