# Замена на главата за дупчење (види слика C)

- Пред било каква интервенција на електричниот алат, извлечете го струјниот приклучок од ѕидната дозна.

##

Запчестата глава за дупчење (1) е заштитена од невнимателно олабавување на вретеното за дупчење со сигурносната завртка (10).

Отворете ја запчестата глава за дупчење (1) и одвртете ја сигурносната завртка (10) во правец на стрелките на часовникот. Внимавајте сигурносната завртка да има лев навој.

Доколку сигурносната завртка (10) е заглавена, ставете одвртувач на главата на завртката и олабавете ја сигурносната завртка со удар на дршката на одвртувачот.

##

За да ја демонтирате запчестата глава (1) ставете вилушкаст клуч (ширина на клучот 17) на навртката на погонското вретено.

Држете ја цврсто запчестата глава со едната рака, а со другата рака свртете го вилушкастиот клуч во правец спротивен на стрелките на часовникот, додека главата за дупчење не се олабави од конусот на вретеното за дупчење.

##

- Исчистете ја маснотијата и нечистотијата од конусот на вретеното за дупчење и отворот на главата за дупчење.

За да ја монтирате запчестата глава (1) свртете ја навртката на погонското вретено во правец на стрелките на часовникот до крај.

Ставете ја запчестата глава на погонското вретено без употреба на сила, додека не налегне сигурно.

Лесно удрете со гумен чекан на предната страна на запчестата глава (1), за да овозможите сигурна позиција на запчестата глава. Внимавајте да не стрчат стегалките на запчестата глава, за да не ја оштетите.

##

Завртете ја сигурносната завртка (10) во правец спротивен на стрелките од часовникот во отворената запчеста глава. Секогаш користете нова сигурносна завртка, бидејќи на нејзиниот навој има нанесено сигурносна леплива маса, која при повеќекратна употреба не делува повеќе.