# Výmena skľučovadla (pozri obrázok C)

- Pred všetkými prácami na elektrickom náradí vytiahnite sieťovú zástrčku zo zásuvky.

##

Skľučovadlo s ozubeným vencom (1) je zaistené proti neúmyselnému uvoľneniu vŕtacieho vretena poistnou skrutkou (10).

Úplne otvorte skľučovadlo s ozubeným vencom (1) a poistnú skrutku (10) vyskrutkujte v smere pohybu hodinových ručičiek. Myslite na to, že poistná skrutka má ľavotočivý závit.

Ak sa poistná skrutka (10) nedá vyskrutkovať, nasaďte na hlavu poistnej skrutky skrutkovač a skrutku uvoľnite úderom na rukoväť skrutkovača.

##

Pri demontáži skľučovadla s ozubeným vencom (1) nasaďte vidlicový kľúč (veľkosť kľúča 17) na maticu na hnacom vretene.

Jednou rukou pridržiavajte skľučovadlo s ozubeným vretenom a druhou rukou otáčajte vidlicový kľúč proti smeru pohybu hodinových ručičiek dovtedy, kým sa skľučovadlo neuvoľní z kužeľa vŕtacieho vretena.

##

- Kužeľ vŕtacieho vretena a otvor skľučovadla udržiavajte bez mastnoty a nečistôt.

Pri montáži skľučovadla s ozubeným vencom (1) otáčajte maticou na hnacom vretene v smere pohybu hodinových ručičiek až na doraz.

Bez použitia nadmernej sily nasaďte skľučovadlo s ozubeným vencom na hnacie vreteno tak, aby pevne sedelo.

Mierne udrite gumeným kladivom na čelnú stranu skľučovadla s ozubeným vencom (1), aby ste zaistili bezpečné uloženie skľučovadla s ozubeným vencom. Dávajte pritom pozor na to, aby upínacie čeľuste skľučovadla s ozubeným vencom nevyčnievali, aby ste ich pri udieraní nepoškodili.

##

Poistnú skrutku (10) naskrutkujte proti smeru pohybu hodinových ručičiek do otvoreného skľučovadla s ozubeným vencom. Vždy použite novú poistnú skrutku, pretože na jej závite je nanesené lepidlo, ktoré pri opakovanom použití stráca účinok.