# Смяна на патронника (вж. фиг. C)

- Преди извършване на каквито и да е дей‌ности по електроинструмента изключ‌вайте щепсела от захранващата мрежа.

##

Патронникът със зъбен венец (1) е осигурен срещу саморазвиване от вала на електроинструмента с предпазния винт (10).

Отворете патронника със зъбен венец (1) напълно и развийте предпазния винт (10) по посока на часовниковата стрелка. Внимавайте, осигу‌ри‌телният винт е с лява резба.

Ако предпазният винт (10) се е затегнал и не се развива, поставете отвертка на главата му и го развийте с удар по дръжката на отвертката.

##

За демонтиране на патронника със зъбен венец (1) захванете скосените повърхности на вала на електроинструмента с гаечен ключ (размер 17 mm).

С едната ръка захванете здраво патронника със зъбен венец и с другата ръка завъртете гаечния ключ обратно на часовниковата стрелка, докато патронникът се освободи от вала на електроинструмента.

##

- Пазете конуса на вала на електроинструмента и отвора на патронника от замърсяване и омасляване.

За монтаж на патронника със зъбен венец (1) завъртете гайката върху задвижващия шпиндел до упор.

Поставете патронника със зъбен венец на вала на електроинструмента здраво, но без да прилагате сила.

Ударете с гумен чук леко върху челната страна на патронника със зъбен венец (1), за да си гарантирате сигурно поставяне на патронника. При това внимавайте захващащите челюсти да не се подават над втулката на патронника, за да не ги повредите.

##

Навийте осигурителния винт (10) в отворения патронник със зъбен венец, като го въртите обратно на часовниковата стрелка. Винаги използвайте нов осигурителен винт, защото върху резбата му е нанесено лепило, което губи ефективността си при многократна употреба.